คำสั่งกรมธนารักษ์คำสั่งกรมธนารักษ์ที่๒๙๘/๒๕๕๓เรื่องหลักเกณฑ์การประกาศรับฟังความคิดเห็นเมื่อมีการปลูกสร้างอาคารหรือเปลี่ยนแปลงวัตถุประสงค์การเช่า[๑] ด้วยระเบียบกระทรวงการคลังว่าด้วยการจัดหาประโยชน์ในที่ราชพัสดุพ.ศ. ๒๕๕๒ ข้อ ๑๐ วรรคสอง วรรคสาม และข้อ ๒๑ วรรคสอง กำหนดกรณีการปลูกสร้างอาคารยกกรรมสิทธิ์ให้กระทรวงการคลังทั้งผู้ก่อสร้างที่ได้สิทธิโดยการประมูลหรือเป็นผู้เช่าเดิมและกรณีการจะอนุญาตให้เปลี่ยนแปลงวัตถุประสงค์การเช่าให้มีการประกาศโดยทั่วไปให้ประชาชนหรือชุมชนท้องถิ่นทราบเพื่อให้ประชาชนหรือชุมชนท้องถิ่นได้ใช้สิทธิแสดงความคิดเห็นและให้ผู้มีอำนาจจัดให้เช่านำไปใช้ประกอบการพิจารณาโดยหลักเกณฑ์และข้อกำหนดให้เป็นไปตามคำสั่งกรมธนารักษ์ฉะนั้นอาศัยอำนาจตามระเบียบกระทรวงการคลังว่าด้วยการจัดหาประโยชน์ในที่ราชพัสดุ พ.ศ.๒๕๕๒ ข้อ ๑๐ วรรคสาม กรมธนารักษ์จึงมีคำสั่ง ดังต่อไปนี้๑. โครงการหรือการดำเนินการที่จะต้องมีการประกาศรับฟังความคิดเห็น๑.๑ การประมูลปลูกสร้างอาคารสิ่งปลูกสร้างยกกรรมสิทธิ์ให้กระทรวงการคลัง๑.๒ การอนุญาตให้ผู้เช่าที่ดินปลูกสร้างอาคารสิ่งปลูกสร้างยกกรรมสิทธิ์ให้กระทรวงการคลัง เว้นแต่การอนุญาตให้รัฐวิสาหกิจองค์กรอื่นของรัฐ หรือหน่วยงานของรัฐ ซึ่งเช่าที่ดินปลูกสร้างอาคารสิ่งปลูกสร้างที่ใช้เพื่อกิจการของรัฐวิสาหกิจองค์กรอื่นของรัฐหรือหน่วยงานของรัฐนั้น๑.๓ การอนุญาตให้ผู้เช่าที่ดินหรือผู้เช่าอาคารราชพัสดุเปลี่ยนวัตถุประสงค์การเช่า เว้นแต่ การอนุญาตให้ผู้เช่าที่ดินหรือผู้เช่าอาคารราชพัสดุเปลี่ยนวัตถุประสงค์การเช่าดังต่อไปนี้ไม่ต้องรับฟังความคิดเห็นจากประชาชนก่อน(๑)การอนุญาตให้ผู้เช่าที่ดินราชพัสดุเพื่ออยู่อาศัยเปลี่ยนวัตถุประสงค์การเช่าเป็นการเช่าที่ดินเพื่อการเกษตรที่มีลักษณะเช่นเดียวกันกับหรือใกล้เคียงกันกับการทำการเกษตรในชุมชน(๒)การอนุญาตให้ผู้เช่าที่ดินราชพัสดุเพื่อการเกษตรเปลี่ยนวัตถุประสงค์การเช่าที่ดินเพื่อการอยู่อาศัยของผู้เช่าเอง(๓)การอนุญาตให้ผู้เช่าที่ดินราชพัสดุเพื่อการเกษตรเปลี่ยนวัตถุประสงค์ที่ระบุไว้ในสัญญาจากประเภทหนึ่งไปเป็นอีกประเภทหนึ่งที่มีลักษณะเช่นเดียวกันหรือใกล้เคียงกันกับวัตถุประสงค์การเช่าเดิมเช่น เพื่อทำนาเป็นเพื่อทำสวน ทำไร่ เป็นต้นแต่ในกรณีที่เป็นการเปลี่ยนวัตถุประสงค์การเช่าแตกต่างไปจากที่ระบุไว้ในสัญญาเช่าเดิมและไม่สอดคล้องกับการใช้ที่ดินบริเวณข้างเคียงโดยเห็นได้ชัดเจนว่าจะส่งผลต่อคุณภาพสิ่งแวดล้อมสุขภาพอนามัย คุณภาพชีวิตหรือส่วนได้เสียเกี่ยวกับประชาชนหรือชุมชนท้องถิ่น เช่นการขออนุญาตเปลี่ยนวัตถุประสงค์การเช่าจากเพื่อทำนาข้าวเป็นเพื่อทำนากุ้ง เป็นต้นกรณีเช่นนี้จะต้องมีการประกาศให้ประชาชนและชุมชนท้องถิ่นทราบก่อน(๔) การอนุญาตให้ผู้เช่าอาคารราชพัสดุเปลี่ยนวัตถุประสงค์การเช่าที่ระบุไว้ในสัญญาซึ่งไม่ส่งผลต่อคุณภาพสิ่งแวดล้อมสุขภาพอนามัย คุณภาพชีวิต หรือส่วนได้เสียเกี่ยวกับประชาชนหรือชุมชนท้องถิ่น เช่นการเช่าอาคารธนาคาร ขอเปลี่ยนเป็นอาคารสำนักงานหรือโรงรับจำนำ เป็นต้น๒. หลักเกณฑ์การดำเนินการ๒.๑ ที่ราชพัสดุที่มีเนื้อที่มากกว่า ๒ ไร่(๑)ให้ดำเนินการรับฟังความคิดเห็นตามระเบียบสำนักนายกรัฐมนตรีว่าด้วยการรับฟังความคิดเห็นของประชาชนโดยอนุโลม(๒) กรณีการเปลี่ยนวัตถุประสงค์การเช่าให้อยู่ในดุลพินิจของผู้มีอำนาจจัดให้เช่าที่จะพิจารณาว่าจะต้องดำเนินการตาม (๑)หรือไม่แต่อย่างน้อยต้องดำเนินการรับฟังความคิดเห็นของประชาชนหรือชุมชนท้องถิ่นตามข้อ ๒.๒๒.๒ ที่ราชพัสดุที่มีเนื้อที่ไม่เกิน ๒ ไร่ให้ดำเนินการ ดังนี้(๑) การประกาศรับฟังความคิดเห็นโครงการหรือการดำเนินการที่จะต้องรับฟังความคิดเห็นจากประชาชนให้ประกาศให้ประชาชนทราบไม่น้อยกว่า๑๕ วันนับแต่วันประกาศเป็นต้นไป ทั้งนี้กรณีการประมูลจะต้องดำเนินการประกาศก่อนวันยื่นซองประมูล(๒) สาระสำคัญที่ต้องมีในประกาศ(๒.๑) วัตถุประสงค์ หรือสาระสำคัญของโครงการหรือการอนุญาต(๒.๒) เจ้าของโครงการ (กรมธนารักษ์ส่วนราชการผู้ใช้ประโยชน์หรือจังหวัด แล้วแต่กรณี)(๒.๓) รายละเอียดของที่ราชพัสดุที่จะดำเนินการ(๒.๔) ขั้นตอนและระยะเวลาดำเนินการ(๒.๕) ประโยชน์ที่จะได้รับจากโครงการหรือการอนุญาต(๒.๖)ประมาณการค่าใช้จ่ายที่ผู้ประมูลได้หรือผู้ได้รับอนุญาตจะต้องลงทุนรวมทั้งประมาณการรายได้ที่ทางราชการจะได้รับจากการจัดทำโครงการ หรือการอนุญาต (ถ้าสามารถประมาณการได้)(๒.๗) วิธีการ ระยะเวลาและสถานที่รับฟังความคิดเห็น รวมทั้งสถานที่ที่ประชาชนสามารถรับข้อมูลเพิ่มเติมซึ่งจะต้องมีกำหนดระยะเวลาการแสดงความคิดเห็นไม่น้อยกว่า ๗วันนับแต่วันถัดจากวันครบกำหนดระยะเวลาในประกาศรับฟังความคิดเห็น๒.๓ วิธีการประกาศ(๑) ปิดประกาศในที่เปิดเผย ณ(๑.๑)ที่ราชพัสดุที่จะจัดทำโครงการหรือจะอนุญาตให้เปลี่ยนวัตถุประสงค์ หรืออนุญาตให้ก่อสร้างอาคารสิ่งปลูกสร้างยกกรรมสิทธิ์ให้กระทรวงการคลัง(๑.๒) กรุงเทพมหานครให้ปิดประกาศ ณ กรมธนารักษ์และสำนักงานเขตที่ที่ราชพัสดุตั้งอยู่ภูมิภาคให้ปิดประกาศ ณ ศาลากลางจังหวัดสำนักงานธนารักษ์ พื้นที่ ที่ว่าการอำเภอและที่ทำการองค์การปกครองส่วนท้องถิ่นในเขตที่ที่ราชพัสดุตั้งอยู่(๒) เผยแพร่ประกาศใน Websiteกรมธนารักษ์(๓) โดยวิธีอื่น ๆ ตามที่เห็นสมควร๓. ช่องทางแสดงความคิดเห็นของประชาชนให้ประชาชนแสดงความคิดเห็นได้ทั้งการแสดงความคิดเห็นด้วยตนเองทางไปรษณีย์ ทางโทรสาร และในระบบเครือข่ายสารสนเทศ หรือวิธีอื่น ๆ ตามที่เห็นสมควร๔. การดำเนินการพิจารณาผลการรับฟังความคิดเห็นของประชาชน๔.๑ ให้จัดทำสรุปผลการรับฟังความคิดเห็นและประกาศให้ประชาชนทั่วไปทราบภายใน ๑๕ วันนับแต่วันเสร็จสิ้นการรับฟังความคิดเห็นของประชาชนโดยประกาศตามข้อ ๒.๓๔.๒ให้หน่วยงานผู้ปฏิบัตินำความคิดเห็นของประชาชนมาประกอบการพิจารณาผลการประมูลการจัดให้เช่าหรืออนุญาตให้ผู้เช่าปลูกสร้างอาคารสิ่งปลูกสร้างยกกรรมสิทธิ์ให้กระทรวงการคลังหรืออนุญาตให้เปลี่ยนวัตถุประสงค์การเช่าหากเห็นสมควรจะดำเนินการประการใดให้เสนอผู้มีอำนาจจัดให้เช่าใช้ดุลพินิจสั่งการตามความเหมาะสมหลักเกณฑ์ที่กำหนดหรือดำเนินการตามคำสั่งนี้หากอธิบดีกรมธนารักษ์เห็นเป็นอย่างอื่นอาจสั่งการตามที่เห็นสมควรได้ทั้งนี้ ตั้งแต่บัดนี้เป็นต้นไปสั่งณ วันที่ ๒๙ มิถุนายน พ.ศ. ๒๕๕๓เทวัญวิชิตะกุลอธิบดีกรมธนารักษ์ปริยานุช/ผู้จัดทำ๗กันยายน ๒๕๕๓ณัฐวดี/ตรวจ๗กันยายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๐๒ ง/หน้า ๔๖/๒๗ สิงหาคม ๒๕๕๓